Identifikacija darovitih učenika u području matematike 
Cilj: Cilj istraživanja je identifikacija potencijalno darovitih učenika u području matematike u našoj županiji odnosno olakšavanje procesa uočavanja i identifikacije potencijalno darovitih učenika korištenjem baterije testova razvijene u suradnji sa NCVVO-om.
Ishodi: Učenici će moći:
Utvrditi razinu svoga znanja u području matematike.
Dobiti povratnu informaciju o svojim sposobnostima i mogućnostima u području matematike.
Ojačati svoje samopoštovanje i povećati razinu motivacije za daljni napredak i razvoj u području matematike.
	Nastavnici i stručni suradnici će moći:
Dobiti povratnu informaciju o znanju i mogućnostima svojih učenika.
Provesti identifikaciju potencijalno darovitih učenika u području matematike.
Iskoristiti prikupljene podatke za planiranje daljnjeg rada sa svojim učenicima. 
Namjena: Identifikacija darovitih učenika u području matematike trebala bi olakšati proces uočavanja, identificiranja i praćenja potencijalno darovitih učenika u našoj županiji. Namjena ovako sveobuhvatnog testiranja sa baterijom testova jest da se zahvate svi potencijalno daroviti učenici te da im se na vrijeme pruži podrška u razvoju njihovih sposobnosti kroz sustavno praćenje, obogaćivanje programa i socioemocionalnu potporu. 
Nositelji: CI SDŽ; NCVVO; stručne službe škola
Sudionici: svi učenici četvrtih razreda osnovnih škola u SDŽ
Način realizacije: CI SDŽ će uspostaviti tim za podršku stručnim službama matičnih škola za provedbu i analizu rezultata testiranja. Testiranje će se provesti u matičnim školama tijekom travnja i svibnja 2020. godine.
Način vrednovanja: analiza prikupljenih podataka; evaluacija učenika, nastavnika i stručnih suradnika nakon provedenog testiranja

